OzLabs/hebrew-wiki-articles huggingface dataset:
הר כסולות

הר כְּסוּלֹת הוא הר ברכס הרי נצרת שבגליל התחתון, המתנשא לרום של 443 מטרים מעל פני הים.

מדרום להר נמצאים הכפר אכסאל ובקעת כסולות, ומצפון מערב לו נמצאת נוף הגליל. ממזרח להר שוכן הר דבורה, וביניהם עובר ערוצו של נחל ברק בן אבינעם. מדרונו המערבי של ההר הוא תלול, וכולל מצוק ומערה.

שמו של ההר הוא כשמה של העיר המקראית הַכְּסוּלֹת, שנקראה גם כִּסְלֹת תָּבֹר, אשר מזוהה עם הכפר הסמוך אכסאל, הנזכר בשם זה עוד בכתבי יוסף בן מתתיהו ובכתבי חז"ל.

==הערות שוליים==

כסולות
הרולינד שאלה

הרולינד שאלה (באלבנית: Herolind Shala; נולד ב-1 בפברואר 1987) הוא כדורגלן קוסובני המשחק בעמדת הקשר בארזורומספור.

==קריירת מועדונים==
שאלה נולד בנורווגיה להורים קוסובנים שברחו ממלחמת האזרחים ביוגוסלביה. שאלה התחיל את הקריירה שלו בנודוטן. כבר בגיל צעיר קיבל הזדמנות בהרכב של הקבוצה הבוגרת והבקיע 9 שערים ב-15 הופעות. בשנת חתם באוד גרינלנד מליגת העל הנורווגית. במדי אוד התבלט והפך עד מהרה לשחקן מוביל כאשר בעונת רשם את עונת השיא שלו כאשר קבוצתו סיימה במקום השלישי והעפילה לגמר הגביע ושאלה עצמו הבקיע 9 שערים והיה סגן מלך השערים של הקבוצה.

ב-11 בינואר 2015 חתם בספרטה פראג ל-3 וחצי שנים. ב-23 בפברואר 2015 ערך את הופעת הבכורה שלו במועדון בניצחון 1-4 נגד פריברם. לקראת עונת הושאל לסלובן ליברץ.

באוגוסט שאלה חתם בסטארט.

ב-11 בפברואר 2019 שאלה חתם לשנתיים בוולרנגה.

ב-5 במרץ 2021, שאלה חתם בסטאבק מליגת העל הנורווגית.

ב-8 בספטמבר 2021 שאלה חתם בארזורומספור מהליגה הטורקית הראשונה.

==קריירה בינלאומית==
שאלה שיחק בצעירותו בנבחרות הנוער של נורווגיה. לאחר שצבר כבר הופעה אחת בנבחרת הצעירה של נורווגיה, החליט שאלה לנצל את מוצאו הקוסובני ולשחק עבור הנבחרת הצעירה של אלבניה בא יוכל לקבל יותר דקות בזירה הבינלאומית. בספטמבר זומן לראשונה לסגל הנבחרת הבוגרת לקראת המשחק נגד . ב-14 בנובמבר 2014 ערך את הופעת הבכורה שלו בנבחרת הבוגרת במשחק ידידות נגד .

לאחר שנבחרת קוסובו התקבלה כחברה בפיפ"א, זומן שאלה לסגל הנבחרת לקראת המשחק נגד במסגרת מוקדמות מונדיאל 2018.

==קישורים חיצוניים==

קטגוריה:כדורגלנים נורווגים
קטגוריה:כדורגלנים אלבנים
קטגוריה:כדורגלנים קוסובנים
קטגוריה:קשרי כדורגל נורווגים
קטגוריה:קשרי כדורגל אלבנים
קטגוריה:קשרי כדורגל קוסובנים
קטגוריה:כדורגלני אוד גרינלנד
קטגוריה:כדורגלני ספרטה פראג
קטגוריה:כדורגלני סלובן ליברץ
קטגוריה:כדורגלני קסימפאשה
קטגוריה:כדורגלני לינגבי בולדקלוב
קטגוריה:כדורגלני סטארט
קטגוריה:כדורגלני וולרנגה
קטגוריה:כדורגלני סטאבק
קטגוריה:כדורגלני ארזורומספור
קטגוריה:כדורגלני נבחרת אלבניה
קטגוריה:ספורטאים זרים בצ'כיה
קטגוריה:ספורטאים אלבנים בטורקיה
קטגוריה:ספורטאים קוסובנים בטורקיה
קטגוריה:ספורטאים זרים בדנמרק
קטגוריה:ספורטאים זרים בנורווגיה
קטגוריה:נורווגים שנולדו ב-1992
קטגוריה:אלבנים שנולדו ב-1992
קטגוריה:קוסובנים שנולדו ב-1992
קשיון

נחלות שבטי ישראל
ח'רבת קַיסוּן למרגלות הר תָּבוֹר מזוהה בדרך כלל עם קִשְׁיוֹן המקראית שבנחלת שבט יִשָּׂשכָר
קִשְׁיוֹן הייתה עיר לויים מקראית בנחלת שבט יששכר, אשר נזכרת פעמיים בתנ"ך.

==בהיסטוריה==
תחילה, נזכרת העיר ברשימת ערי נחלת שבט יששכר: .

בהמשך, נזכרת העיר כעיר לויים של בני שבט יששכר: . בתרגום השבעים מובא שם העיר בצורה קִישׁוֹן.

ברשימת תחותמס השלישי נזכרת עיר בשם קסן בין אדמי הנקב ובין שונם.

==מיקום העיר כיום==
הזיהוי המקובל לעיר הקדומה הוא בתל הקרוי ח'רבת קיסון, הנמצא כקילומטר אחד מדרום להר תבור, לצד כביש 65 ובסמוך לתחילתו של נחל תבור, בו ממצאים החל מהתקופה הכלקוליתית ועד התקופה הביזנטית.

בשל שמו של התל ומיקומו, יש הסבורים כי נחל קִישׁוֹן המקראי היה למעשה נחל תבור של ימינו, וכי הוא נקרא על שם העיר קִשְׁיוֹן. זאת, כאשר אשתורי הפרחי ציין עוד בתחילת המאה ה-14 כי שמו של נחל זה היה בתקופתו ואדי קיסון, וכי זהו לטעמו נחל קישון הנזכר בתנ"ך, בשל יציאתו מאזור חורבת קיסון.

==קישורים חיצוניים==
* [http://www.hadashot-esi.org.il/report_detail.aspx?id=11624 דו"ח חפירה מתל קשיון] באתר רשות העתיקות

==הערות שוליים==

קטגוריה:קצרמר תנ"ך
קטגוריה:קצרמר ארכאולוגיה
קטגוריה:יישובי המקרא
קטגוריה:נחלת שבט יששכר
קטגוריה:ערי לויים
קטגוריה:ערי מקלט
Aero Chord

אלכס ולאסטראס (נולד ב-9 בנובמבר 1991), הידוע בשם הבמה Aero Chord, הוא יוצר מוזיקה אלקטרונית יווני, בסגנון הטראפ.

==קריירה==
ולאסטראס החל לייצר שירים באופן מקצועי בשנת 2013. הוא הוציא את שיריו בחברות התקליטים Monstercat, High Intensity ועוד. שיריו מנוגנים בפסטיבלים על ידי די ג'ייאים ידועים רבים בתעשיית המוזיקה האלקטרונית, כגון סקרילקס ודי ג'יי סנייק.

שירו "Surface" זכה לפופולריות רבה, כאשר צבר למעלה מ-23 מיליון צפיות ביוטיוב.

בריאיון לאתר "Your EDM", סיפר Aero Chord על התהליך בו בחר את שם הבמה שלו: "נדרשו לפחות חודשיים להגריל מילים במחוללי שמות ולשלב את התוצאות, עד שיצא לי משהו טוב, מלא כוונה וייחודי".

==סינגלים==
<div class="mw-content-ltr">
* Aero Chord - Surface
* (SCNDL- The Munsta (Aero Chord Remix
* Aero Chord – Boundless
* Aero Chord – Break Them
* (Excision & Pegboard Nerds - Bring The Madness feat. Mayor Apeshit (Aero Chord Remix
* Aero Chord – Saiko
* Razihel and Aero Chord – Titans
* Aero Chord - 4U
* Aero Chord & Klaypex - Be Free
* Aero Chord - Resistance
* Aero Chord - Drop It
</div>

==קישורים חיצוניים==
* 

קטגוריה:מוזיקאים יוונים
קטגוריה:אמני מוזיקה אלקטרונית
קטגוריה:רמיקסרים
קטגוריה:יוונים שנולדו ב-1991
דוד הראשון, מלך קאחתי

דוד הראשון (בגאורגית: დავით I; 1569 - 21 באוקטובר 1602) היה מלך ממלכת קאחתי החל משנת 1601 ועד מותו הפתאומי באוקטובר 1602.

==ביוגרפיה==
דוד היה בנו של אלכסנדר השני, מלך קאחתי. ממלכת קאחתי הייתה ממלכה באזור מזרח גאורגיה של ימינו. קאחתי סבלה מקרבתה אל האימפריות השונות באזור ובמיוחד האימפריה העות'מאנית, האימפריה הספווית ונסיכות מוסקבה. מלכי קאחתי נאלצו לתמרן בין המנהיגים השונים ללא הרף.

בתחילת שנת 1601, חלה אביו אלכסנדר השני. דוד ניצל את ההזדמנות והפך למעשה לשליט בפועל של הממלכה. בהמשך התאושש אלכסנדר ממחלתו, אולם דוד סירב לוותר על סמכויותיו והכריח את אביו להתפטר. אלכסנדר פרש למנזר, ודוד הוכתר כמלך קאחתי. עם זאת, אחיו הצעיר הנסיך גאורגי לא השלים עם המצב החדש, ולמרות שדוד הצליח לפייס אותו בתחילה עם נכסים ומתנות, בהמשך הנהיג גאורגי מרד אצילים כנגד דוד. דוד דיכא את המרד באכזריות, 17 מתומכיו של גאורגי הוצאו להורג והוא עצמו נכלא.

דוד המשיך במדיניות החוץ שהנהיג אביו. הוא חיזק את ידידותו עם נסיכות מוסקבה, ויצא למשלחת עונשין כנגד נאגזור, הנסיך המתמרד מאזור אראגווי. הוא מת במפתיע ב-21 באוקטובר 1602. אביו ניצל את מותו, יצא מהמנזר וחזר ותפס את השלטון.

==משפחתו==
הוא נישא לכתוואן המעונה (1560-1624) וממנה נולדו לו שלושה ילדים:
* טימורז
* וחטנג (מת ב-1604)
* הלנה

==קישורים חיצוניים==

קטגוריה:מלכי גאורגיה
קטגוריה:שושלת בגרטיוני
קטגוריה:קאחתי
קטגוריה:ילידי 1569
קטגוריה:נפטרים ב-1602
הארמייה ה-11 (האימפריה היפנית)

הארמייה ה-11 (ביפנית: 第11軍) הייתה ארמייה של הצבא היפני הקיסרי שפעלה בזמן מלחמת סין–יפן השנייה.

==היסטוריה==
הארמייה ה-11 הוקמה ב-4 ביולי 1938, כחלק מארמיית אזור מרכז סין. מטרת הארמייה הייתה כיבוש המחוזות המרכזיים של סין בין נהר היאנגצה והנהר הצהוב.

לאחר נפילת ננקינג, המטרה המרכזית של הצבא היפני הייתה ווהאן. ב-29 באפריל פתחו היפנים את המתקפה כדי לחגוג את יום הולדתו של הקיסר הירוהיטו. ההתקפה נפתחה במתקפה אווירית גדולה של חיל האוויר היפני הקיסרי על העיר, אולם הסינים היו מוכנים היטב והצליחו להפיל 21 מטוסים יפניים. ב-13 ביוני פתחה ארמיית אזור מרכז סין בהתקפה יבשתית על ווהאן. הארמייה ה-11 ביצעה התקפה גדולה לאורך החוף הדרומי של נהר היאנגצה. במאמץ גדול הצליחה לבסוף הארמייה לנתק את ווהאן ולבודד אותה. ב-27 באוקטובר נכנעה ווהאן והקרב הסתיים בניצחון פירוס יפני.

בספטמבר 1939 היא הועברה תחת פיקוד הארמייה האזורית השישית. היא פורקה עם כניעת האימפריה היפנית.

==מפקדים==
* לוטננט גנרל יאסוג'י אוקמורה (4 ביולי 1938 - 9 במרץ 1940)
* לוטננט גנרל ואיקאירו סונובה (9 במרץ 1940 - 4 באפריל 1941)
* לוטננט גנרל קורקאיקה אנאמי (4 באפריל 1941 - 1 ביולי 1942)
* לוטננט גנרל אוסאמו טוסקדה (1 ביולי 1942 - 22 בדצמבר 1942)
* לוטננט גנרל איסאמו יוקאימה (22 בדצמבר 1942 - 22 בנובמבר 1944)
* לוטננט גנרל יושאיו קוצוקי (22 בנובמבר 1944 - 7 באפריל 1945)
* לוטננט גנרל יוקיו קאסארה (7 באפריל 1945 - 15 באוגוסט 1945)

==קישורים חיצוניים==
<div class="mw-content-ltr">
* [http://www.ibiblio.org/hyperwar/Japan/Monos/JM-45/ History of Imperial General Headquarters Army Section (Revised Edition)], HyperWar Foundation.
</div>
קטגוריה:יחידות צבא יפניות במלחמת העולם השנייה
איגואנית מקרינה

איגואנית מקרינה (שם מדעי: Phrynosoma) היא סוג של לטאות ממשפחת לטאות מקרינות, החיות בצפון אמריקה. למרות שמן הן אינן באמת איגואנות.

הן חיות במדבריות ומקבלות נוזלים מחרקים קטנים שהן אוכלות ולכולם עורף קוצני ביותר. הן מתגוננות מטורפים בעיקר בזכות הקוצים וכן בהסוואתן הטובה, המעניקה להן דמיון לקקטוס. יכולות להפריש נוזל דמוי דם ובעל טעם דוחה מבלוטות ליד העיניים.

==מינים==
*איגואנית קצרת-קוצים ננסית (Phrynosoma douglasii)
*איגואנית מקרינה טקסנית (Phrynosoma cornutum)
*איגואנית מקרינה גדולה (Phrynosoma asio)
*איגואנית מקרינה סאן דייגו (Phrynosoma blainvillii)
*איגואנית מקרינה קצרת-זנב (Phrynosoma braconnieri)
*Phrynosoma cerroense
*Phrynosoma coronatum
*Phrynosoma ditmarsi
*Phrynosoma goodei
*Phrynosoma hernandesi
*Phrynosoma mcallii
*Phrynosoma modestum
*Phrynosoma orbiculare
*איגואנית מקרינה מדברית (Phrynosoma platyrhinos)
*Phrynosoma sherbrookei
*איגואנית מקרינה מלכותית (Phrynosoma solare)
*Phrynosoma taurus
*Phrynosoma wigginsi

==קישורים חיצוניים==

* 

קטגוריה:בעלי חיים שתוארו ב-1828
קטגוריה:טקסונים שתוארו בידי ארנד אלפרד אאוגוסט וויגמן
קטגוריה:לטאות מקרינות
אנוליסיים

אנוליסיים (שם מדעי: Dactyloidae) היא משפחה של לטאות מדרום אמריקה הידועות בצווארונם הגדול היכול להתנפח אצל הזכרים. לטאות אלה קטנות וירוקות ומצויות בעיקר בין הענפים הקטנים. הם ניזונות מחרקים שונים. הם קרובות רחוקות של הזיקיות. במשפחה יש כ-440 מינים.

==סוגים==
*אנוליס (Anolis)
*Audantia
*Chamaelinorops
*Ctenonotus
*Dactyloa
*Deiroptyx
*Norops - בו המין אנוליס מפרץ דולסה
*Xiphosurus

==קישורים חיצוניים==

*
קטגוריה:בעלי חיים שתוארו ב-1843
קטגוריה:טקסונים שתוארו בידי לאופולד פיטזינגר
קטגוריה:דמויי איגואנה
טאופילו אילדפונסו

טאופילו אילדפונסו (Teófilo Yldefonso; 11 בנובמבר 1903 - 19 ביוני 1942) היה שחיין פיליפיני. אידלפונסו היה הספורטאי הפיליפיני הראשון שזכה במדליה אולימפית, והיחיד עד כה שזכה ביותר ממדליה אולימפית אחת.

==ביוגרפיה==
אילדפונסו נולד בפידיג שבצפון האי לוזון. הוא החל לשחות כילד בנהר הסמוך לביתו, והחל מ-1921 השתתף בתחרויות.

===מדליית ארד אולימפית ראשונה לפיליפינים===
באולימפיאדת אמסטרדם (1928) זכה אילדפונסו במדליית ארד במשחה ל-200 מטר חזה בתוצאה של 2:56.4 דקות, אחרי יושיוקי צורוטה מיפן שקבע שיא אולימפי חדש של 2:48.8 דקות ואריך רדמכר מגרמניה (2:50.6 דקות). בשלב חצי הגמר הוא קבע תוצאה של 2:53.2 דקות. בכך, היה לספורטאי הפיליפיני הראשון בהיסטוריה שזכה במדליה אולימפית.

באולימפיאדת לוס אנג'לס (1932) שחזר את הישגו וזכה במדליית ארד נוספת במשחה ל-200 מטר חזה בתוצאה של 2:47.1 דקות, אחרי היפנים, יושיוקי צורוטה שקבע שיא אולימפי חדש של 2:45.4 דקות וריזו קויק (2:46.6 דקות).

באולימפיאדת ברלין (1936) סיים במקום שביעי במשחה ל-200 מטר חזה בתוצאה של 2:51.1 דקות. בשלב חצי הגמר הוא קבע תוצאה של 2:46.8 דקות.

במהלך הפלישה הפלישה היפנית לפיליפינים ב-1942 נלחם אילדפונסו במסגרת הצבא הפיליפיני בקרב בטאן. הוא נלקח בידי היפנים כשבוי מלחמה, ושרד את צעדת המוות בבטאן באפריל, אך מת כחודשיים לאחר מכן במחנה קאפאס. גופתו לא אותרה מעולם.

בתו של אילדפונסו, נורמה, הייתה אף היא שחיינית, והיא זכתה במדליית כסף במשחה ל-100 מטר פרפר במשחקי אסיה שנערכו במנילה ב-1954.

==קישורים חיצוניים==

קטגוריה:שחיינים פיליפינים
קטגוריה:שחייני חזה
קטגוריה:שבויים במלחמת העולם השנייה
קטגוריה:חללי מלחמת העולם השנייה
קטגוריה:שחיינים באולימפיאדת אמסטרדם (1928)
קטגוריה:שחיינים באולימפיאדת לוס אנג'לס (1932)
קטגוריה:שחיינים באולימפיאדת ברלין (1936)
קטגוריה:ילידי 1903

קטגוריה:נפטרים ב-1942
כוונים (עמותה)

כוונים - עמותה לקידום צעירים עם צרכים מיוחדים בישראל היא עמותה שנוסדה בשנת 2003, פרי יוזמתם של איילת שופטי וגידי צור, שניהם בוגרי בית הספר למנהיגות של קרן מנדל. 

מאז הקמתה ב-2003, פועלת עמותת כוונים ליצירת חברה שוויונית, המאפשרת לצעירים עם מוגבלות לממש את יכולותיהם לניהול עצמי משולב בקהילה. קהל היעד של העמותה הוא צעירים עם מוגבלויות פיזיות, חושיות, נכויות הנגרמות כתוצאה ממחלות כרוניות ותסמונות נדירות, פגיעות ראש וצעירים על הרצף האוטיסטי בתפקוד גבוה. לחניכי העמותה פוטנציאל ומוטיבציה לצאת מבית ההורים או ממסגרות של דיור-חוץ-ביתי ולנהל את חייהם באופן עצמאי. בתוך כך, מכשירה העמותה צעירים עם צרכים עם מוגבלויות פיזיות וחושיות שונות לממש את זכויותיהם ויכולותיהם, לתפקד ולהשתלב באופן פעיל ושווה בחברה. על מנת להשיג זאת נוקטת העמותה בגישה ייחודית של שיקום בלתי פורמלי, המבקשת לשלב בין עקרונות החינוך הבלתי פורמלי ועקרונות שיקומיים. 

משרדי העמותה נמצאים בקיבוץ לוחמי הגטאות שליד עכו והיא תומכת בכ-200 מוטבים בשנה בגילאי 10-50 מכל הארץ ומכל המגזרים. העמותה פועלת בעיקר באזור הגליל המערבי (נהריה עד חיפה), עם שלוחות לאזור חיפה, חדרה, נתניה ותל אביב.

==תוכניות העמותה==
מכינות כנפיים - תוכנית הכשרה לצעירים בני 18-30 לניהול עצמאי משולב בקהילה. לתוכנית זו מגיעים חניכים לתקופה של 2-3 שנים, בה הם גרים יחד עם שותפים בדירות שמפעילה העמותה. במהלך התוכנית החניכים עוברים סדנאות קבוצתיות וליווי אישי לניהול עצמאי בקהילה בכל תחומי החיים - דיור, תעסוקה, חינוך, פנאי, בריאות, השתתפות ומעורבות חברתית ואזרחית. מיקום הדירות בקהילה הוא חלק מאסטרטגית העמותה באינטגרציה וריבוי התנסויות בקהילה. במקביל להכשרות בניהול יום-יומי, משרתים החניכים בשירות לאומי או צבאי, עובדים או מקבלים הכשרות תעסוקתיות או לומדים בלימודים גבוהים.

* מסלול צעירים
* מסלול בוגרים
* מסלול כבדי שמיעה
* מסלול דוברי ערבית
* מסלול רצף אוטיסטי בתפקוד גבוה

החנות למשמעות - החנות הממוקמת במשרדי העמותה, מהווה מרכז להכשרה מקצועית בתחומים של עבודה משרדית, קשרי לקוחות ומכירות עבור חניכי העמותה. מוצרי החנות מתמקדים במוצרים של "סחר הוגן", מוצרים מחומרים ממוחזרים או כאלה שנוצרו על ידי אמנים עם מוגבלות. בחנות פועל סניף של חנות הספרים המקוונת [https://simania.co.il/ סימניה].

דיור נתמך - אשכולות – תוכנית המלווה צעירים ובוגרים עם מוגבלות אשר גרים עצמאית בקהילה. התוכנית מספקת מעטפת שירותים לצורך ניהולם העצמאי.

דירות אימון - תוכנית עבור צעירים על רצף התקשורתי ולקויי שמיעה, הכוללת התנסות שבועית הכוללת לינת לילה בדירות בקהילה, במטרה להגביר את המסוגלות, המוכנות והמוטיבציה לחיים עצמאיים.

מועדונית סימני דרך – מועדונית שיקומית לכבדי שמיעה וחירשים בגילאי 12–15 הכוללות פעילות חברתית, חוגי העשרה, הקניית כישורי חיים ושיפור מיומנויות תקשורת.

בגובה העיניים - תנועת נוער שיקומית לצעירים עיוורים ולקויי ראייה בגילאי 10-18, המשלבת פעילות חינוכית, חברה ופנאי עם קבוצת השווים.

==קישורים חיצוניים==
* 
* [https://www.btl.gov.il/Publications/Special_Activities_publications/Pages/mifal_142.aspx מכינות כנפיים] - באתר הביטוח הלאומי
* 
* [https://web.archive.org/web/20210624204146/https://din-online.info/pdf/eth12.pdf שיקום בלתי-פורמלי - שילוב בין שיקום לחינוך בלתי-פורמלי: היש חיה כזאת? / גידי צור]

קטגוריה:ישראל: עמותות
קטגוריה:ארגוני עזרה בישראל
דוגמנית העל העולמית

דוגמנית העל העולמית היא תחרות דוגמנות שנתית בינלאומית שנוסדה על ידי איילין פורד ב-1980. הפרס לזוכה בתחרות הוא חוזה דוגמנות עם סוכנות פורד בשווי 250,000 דולר, הזוכה במקום השני זוכה בחוזה בשווי 150,000 דולר עם החברה, והזוכה במקום השלישי זוכה בחוזה בשווי 100,000 דולר.

==זוכות==
{| class="wikitable sortable" style="text-align:; font-size:90%"
|-
! שנה !! הזוכה !! מדינה
!הערת
שוליים
|-
| 1981 || אנט סטאי|| 
|rowspan="19" |
|-
| 1982 ||רנה סימונסן|| 
|-
| 1983 || קארי מילר || 
|-
| 1984 || קתרין אונל || 
|-
| 1986 || מוניקה שנארה || 
|-
| 1987 || סיליה פורנר || 
|-
| 1988 || Anuschka Muzik || 
|-
| 1989 || סירנה מירבה || 
|-
| 1990 || אנליז סיוברט || 
|-
| 1991 || דניאלה בנאבנטה || 
|-
| 1992 ||טרישה הלפר|| 
|-
| 1993 ||ורוניקה בלום|| 
|-
| 1994 || גאורגיה גטמן || 
|-
| 1995 ||אנה מארי צ'ה|| 
|-
| 1996 ||ליאן ספנסר|| 
|-
| 1997 || דיאנה פריירה || 
|-
| 1998 || קייטי בורל || 
|-
| 1999 || אליסה קילי || 
|-
| 2000 || מרגריטה באבינה || 
|-
| 2001 || אסטה Buziliauskaitė || 
|
|-
| 2002 || דרי מקסימובה || 
|
|-
| 2004 || נטליה גוצי || ||
|-
| 2005 || קמילה פין || 
|
|-
| 2006 || קסטיה דמנקובה || 
|
|-
| 2007 || סאנה נייהוף || 
|
|-
| 2008 || קאנג סונג-יון || 
|
|-
| 2009 || Tayane Leão || 
|
|-
| 2010 || קתרינה קרלינה Caune || 
|
|-
| 2011 || דניקה Magpantay || 
|
|-
| 2012 || סופיה פולנטה || 
|
|}
* התחרות לא התקיימה בשנת 2003.
* אין מקור שמראה על קיום תחרות בשנת 1985.

=== מתמודדות ===
בין המתמודדות הידועות שלא זכו נמנות בין היתר:
* מאלין אקרמן
* אלסה בניטס
* אדריאנה לימה
* קטרינל מנגיה

==נציגות ישראל בתחרות==
דוגמניות ישראליות נשלחו מדי שנה להשתתף בתחרות ובשנים מסוימות הזוכות בתחרויות "הפנים של שנות השמונים" ו"הפנים של שנות התשעים" ייצגו את ישראל בתחרות
* אפרת פז
* רונית יודקביץ' - דוגמנית ישראלית
* פזית כהן
* אלונה פרידמן - דוגמנית ומנחת טלוויזיה ישראלית
* דניאלה אורטנר
* שירז טל - דוגמנית ישראלית
* קרני לוטה
* ואלרי אלפבו
* אנסטסיה דורוחוב
* אנסטסיה אלאנד
* אנה ברובר[https://archive.today/20130630033444/http://www.pageantopolis.com/Model/supermodel.htm#selection-4573.1-4575.1][http://www.nydailynews.com/archives/news/hot-stuff-ford-new-supermodel-face-future-article-1.700027]
* מאיה ישעיהו - דוגמנית ישראלית

== מנחים ==
* 1992-וולט ווילי, אשלי ריצ'רדסון
* 1993-וולט ווילי, רייצ'ל האנטר
* 1996-ריצ'רד שטיינמץ
* 2004-בילי בוש

==קישורים חיצוניים==

* 

==הערות שוליים==

*
קטגוריה:תחרויות יופי לנשים
קטגוריה:דוגמנות
קטגוריה:תחרויות יופי בין-לאומיות
קטגוריה:תחרויות דוגמנות
גבריאל תומסון

גבריאל תומסון (באנגלית: Gabriel Thomson; נולד ב-27 באוקטובר 1986) הוא שחקן אנגלי הידוע בעיקר מתפקידו כמייקל הרפר בקומדיית המצבים הבריטית "המשפחה שלי".

==ביוגרפיה==
תומסון נולד בלונדון. הוא למד בבית הספר אליוט שבפאטני. קריירת המשחק שלו התחילה כשהיה בן 4 והופיע בהצגות עם להקה בשם "Goliards" כשהיה עם משפחתו בחופשה בדבון. בגיל 5 הופיע לראשונה בטלוויזיה בפרסומת לדגני בוקר "Frosties". ב-1995 הופיע בסרט הטלוויזיה "The Bible: Joseph". בהמשך השתתף בתפקיד קטן במיני-סדרה "Painted Lady".

ב-1999 קיבל תומסון תפקיד ראשי בעיבוד של ה-BBC לספרו של דיקנס "תקוות גדולות", בו גילם את פיפ הילד בסרט הטלוויזיה "תקוות גדולות". הופעתו בסדרה "Painted Lady" הביאה לו את התפקיד ב"תקוות גדולות", כיוון שהמלהק בסדרה חשב שהוא יהיה מושלם בתפקיד פיפ. באותה שנה הופיע תומסון לראשונה בקולנוע בתפקיד פינוקיו בסרט הרפתקאותיו החדשות של פינוקיו.

החל משנת 2000 ועד 2011 שיחק תומסון בתפקיד מייקל הרפר בסדרה הקומית הבריטית "המשפחה שלי", בכיכובם של רוברט לינדזי, זואי ואנאמייקר, דניאלה דנבי-אש וקריס מרשל. הוא היה היחיד מילדי משפחת הרפר שהופיעו בכל העונות של הסדרה. דניאלה דנבי-אש עזבה את הסדרה ב-2002 וחזרה להופיע בה ב-2004, וקריס מרשל עזב את הסדרה ב-2005. תומסון מוכר גם מהופעתו בסרט "אויב בשער" משנת 2001 בתפקיד סשה פיליפוב, בו שיחק לצדם של ג'וד לאו, רייצ'ל וייס ואד האריס.

היו שמועות שהוא מועמד לגלם את הארי פוטר בסדרת הסרטים על פי ספריה הפופולריים של ג'יי קיי רולינג. מאוחר יותר הוכרז על ידי האחים וורנר שדניאל רדקליף יקבל את התפקיד.

ב-2009 שיחק תומסון בתפקיד ליסנדר במחזה "חלום ליל קיץ" ובתפקיד קלאודיו במחזה "מהומה רבה על לא דבר" עם הלהקה השייקספירית הבריטית , בסיור הופעות בבריטניה, באירלנד, בנורווגיה ובצ'כיה.

ב-2010 הופיע תומסון בסרט הבריטי "13Hrs". עוד באותה שנה הצטרף ללהקת התיאטרון "GB Theatre Company" ושיחק כאורלנדו במחזה "כטוב בעיניכם", ובתפקיד ד"ר קאיוס במחזה "נשות וינדזור העליזות".

תומסון כיכב בסרט הקולנוע "The Lost Choices" שיצא לאקרנים בבריטניה ב-14 בספטמבר 2015.

באוגוסט 2015 הודיע תומסון בפוסט בפייסבוק על כוונתו להפסיק לשחק וללכת ללמוד באוניברסיטה.

==פילמוגרפיה==
{| class="wikitable"
! שנה
! שם
! שם באנגלית
! תפקיד
! הערות
|-
| 1995
| יוסף במצרים
| dir="ltr" | Joseph in Egypt
| אפרים
| סרט טלוויזיה
|-
| 1997
|
| dir="ltr" | Painted Lady
| סבסטיאן הצעיר
| סרט טלוויזיה
|-
| 1999
| תקוות גדולות
| dir="ltr" | Great Expectations
| פיפ הילד
| סרט טלוויזיה
|-
| 1999
| הרפתקאותיו החדשות של פינוקיו
| dir="ltr" | The New Adventures of Pinocchio
| פינוקיו
|
|-
| 2000–2011
| המשפחה שלי
| dir="ltr" | My Family
| מייקל הרפר
|
|-
| 2001
| אויב בשער
| dir="ltr" | Enemy at the Gates
| סשה פיליפוב
|
|-
| 2010
| זאב הלילה
| dir="ltr" | Night Wolf
| צ'ארלי מור
| שם נוסף "13Hrs"
|-
| 2014
|
| dir="ltr" | The Lost Choices
| אדם גריינג'ר
|
|}

==קישורים חיצוניים==

* [https://www.facebook.com/people/Gabriel-Thomson-Official-Page/274075653106?v=info גבריאל תומסון] בפייסבוק

==הערות שוליים==

קטגוריה:שחקני קולנוע וטלוויזיה אנגלים
קטגוריה:בוגרי בית הספר גילדהול למוזיקה ודרמה
קטגוריה:אנגלים שנולדו ב-1986
קרין מאיר רובינשטין

קרין מאיר רובינשטין (נולדה ב-23 באפריל 1971) היא המנכ"לית והנשיאה של האיגוד הישראלי לתעשיות מתקדמות (IATI), ארגון הגג הישראלי לתעשיות ההיי-טק ומדעי החיים.

== ביוגרפיה ==
נולדה בתל אביב. אביה הוא שי מאיר, שניהל את מגדל שלום מאיר, ואביו, מרדכי מאיר, סבה של קרין, היה ממקימי המגדל. למדה בתיכון אליאנס.

בשנת 1992 קיבלה תואר ראשון בכלכלה בהצטיינות באוניברסיטת תל אביב. בשנת 1996 השלימה תואר ראשון במשפטים ותואר שני במנהל עסקים (ופיננסים) מאוניברסיטת תל אביב.

בשנים 1996–1997 התמחתה במשרד עורכי דין הורביץ ושות'. בשנת 1997 הצטרפה למשרד עורכי הדין אפרתי גלילי, ובהמשך הפכה לשותפה בכירה במשרד ומנהלת הפיתוח העסקי. בשנים 2008–2010 ייסדה וניהלה את מחלקת הפיתוח העסקי במשרד עורכי הדין הרצוג, פוקס, נאמן ושות'.

משנת 2011 משמשת מנכ"לית ונשיאה של האיגוד הישראלי לתעשיות מתקדמות (IATI), ארגון הגג הישראלי לתעשיות ההיי-טק ומדעי החיים, המאגד למעלה מ-700 חברים מכל הסקטורים בישראל: חברות בוגרות, מרכזי פיתוח רב לאומיים, קרנות הון סיכון, סטארט אפים, חממות, מרכזי חדשנות של עיריות, חברות מסחור אקדמאיות ורפואיות ועוד.

מאיר רובינשטין נבחרה פעמיים ברציפות לאחת מ"100 הצעירים המובילים בעסקים" של מגזין "פורבס" ישראל, וכן כאחת מ"40 הצעירים המובילים בעסקים" של דה-מרקר. קרין מייצגת תדיר את ישראל ותעשיית החדשנות הישראלית כדוברת ראשית בכנסים מובילים בכל העולם ובאו"ם בנושאי חדשנות, ומכהנת כשופטת בתחרויות טכנולוגיה רבות בעולם ובישראל.

נשואה לגולן רובינשטין ואם לשלושה ילדים. מתגוררת בתל אביב.

== תפקידים ==
* מנכ"לית ונשיאה של האיגוד הישראלי לתעשיות מתקדמות (IATI).
* חברה בחבר הנאמנים של אוניברסיטת תל אביב.
* מכהנת כחברת מועצת המנהלים של קרן תל אביב יפו לפיתוח.<ref></ref>
* יו"ר הוועדה לקשרי מחקר ופיתוח בינלאומיים במועצה הלאומית למחקר ולפיתוח.<ref></ref>
* חברה בוועדת הפיקוח אחר עמידה ביעדי רשות הפטנטים במשרד המשפטים.
* חברה בוועדת ההיגוי לקידום החברה הערבית בתעשיית ההיי טק.

== קישורים חיצוניים ==
* מאמרה של קרין ב"ספר ההייטק הישראלי" של דה-מרקר, [http://www.iati.co.il/files/files/%D7%9B%D7%AA%D7%91%D7%94%20%D7%A7%D7%A8%D7%99%D7%9F%20%D7%A1%D7%95%D7%A4%D7%99.pdf מבט על 2021, סימון מטרות התעשייה על מנת לדחוף את הכלכלה.] דה מרקר, דצמבר 2020
* 
* 
* 
* 
* 
* Karin Mayer Rubinstein, [https://www.jpost.com/Business-and-Innovation/Tech/More-than-positioning-Israels-tech-challenges-466935 More than positioning: Israel's tech challenges], The Jerusalem Post, September 5, 2016
* שגית פסטמן, [http://saloona.co.il/?p=179586?ref=saloona_tags שיעור מספר 10: אל תפחדי להיכשל], סלונה, 31 בדצמבר 2013

== הערות שוליים ==

קטגוריה:מנכ"ליות ישראליות
קטגוריה:מנכ"לים ישראלים
קטגוריה:עורכות דין ישראליות
קטגוריה:עורכי דין ישראלים
קרין
קטגוריה:בוגרות תיכון אליאנס (תל אביב)
קטגוריה:בוגרי תיכון אליאנס (תל אביב)
קטגוריה:תל אביב-יפו: אישים
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בוגרות אוניברסיטת תל אביב: משפטים
קטגוריה:בוגרי אוניברסיטת תל אביב: משפטים
קטגוריה:יושבי ראש ונשיאי עמותות
קטגוריה:פעילי מפלגת תל"ם
קטגוריה:ישראליות שנולדו ב-1971
קטגוריה:ישראלים שנולדו ב-1971
אויגן זנגר

אויגן זנגר (גרמנית: Eugen Sänger, 22 בספטמבר 1905 - 10 בפברואר 1964) היה מהנדס חלל אוסטרי הידוע בשל התרומות שלו לתאוריה של מטוסים עם גוף המייצר עילוי (lifting body theory) ולטכנולוגיה של מנועי מגח סילון (Ramjet engines). בתקופת מלחמת העולם השנייה הוא ניסה להוביל פרויקט מקביל לזה שהוביל ורנר פון בראון, פרויקט אשר מטרתו לפתח מפציץ אשר יוכל הגיע לאמריקה וחזרה.

== קונספט המפציץ התת-מסלולי ==

זנגר הסכים להוביל קבוצת פיתוח רקטות באזור Lüneburg Heath ב-1936. הוא בהדרגה הגה את הרעיון של מזחלת עם הנעה רקטית שתוכל לשגר מפציץ בעזרת המנוע הרקטי שלה אשר לאחר מכן יטפס לשפת החלל ויקפץ לאורך האטמוספירה העליונה - לא ייכנס למסלול, אבל יהיה מסוגל לכסות מרחקים אדירים בסדרה של גיחות תת-מסלוליות (בדומה לאבן המקפצת על פני המים). התכנון יוצא הדופן הזה נקרא "ציפור הכסף" (בגרמנית: Silbervogel) והיה אמור להסתמך על גופו עצמו כדי לייצר עילוי ולשאת אותו לאורך נתיבו התת-מסלולי. זנגר נעזר בתכנון באשתו המתמטיקאית איריין ברדט. זנגר תכנן גם את המנועים הרקטיים שמטוס החלל ישתמש בהם, אשר יידרשו לייצר דחף של 1 מגהניוטון.

ב-1942 ביטל משרד התעופה הגרמני את הפרויקט יחד עם פרויקטים שאפתניים אחרים לטובת התרכזות בטכנולוגיות מוכחות, וזנגר נשלח לעבוד במקומות אחרים.
בהמשך המלחמה הוא עשה עבודה חלוצית על הטכנולוגיה של מנועי מגח סילון, ועבד עד סוף המלחמה על פרויקטים כמו המיירט Skoda-Kauba Sk P.14.

== לאחר המלחמה ==

זנגר הגה את הרעיון התאורטי של הנעה פוטונית - שימוש בפוטונים להנעה לצורך מסע בין כוכבי. לפי נוסחת ציאולקובסקי, המהירות הסופית אליה תגיע רקטה יחסית למהירות הפליטה של חומר ההנעה (במהירויות לא יחסותיות), וכיוון שהפוטון נע במהירות המרבית האפשרית - מהירות האור - מנוע אידיאלי כזה מספק את הנצילות המרבית האפשרית. הוא הגה גם את השימוש בהנעת לייזר ופיתח קונספטים ומשוואות בנושא, וקידם את התאוריה של השימוש במפרש סולארי.

עבודתו על ציפור הכסף הוכיחה חשיבות רבה בעבור מטוסי ה-X-15, ה-בואינג X-20 דיינה-סור, ובסופו של דבר עבור תוכנית מעבורות החלל.

== קישורים חיצוניים ==

* 
* 

קטגוריה:מהנדסים גרמנים

קטגוריה:אוסטרים שנולדו ב-1905
קטגוריה:אוסטרים שנפטרו ב-1964
נבחרת דרום אפריקה בכדורגל נשים

נבחרת דרום אפריקה בכדורגל נשים מייצגת את דרום אפריקה בתחרויות כדורגל נשים בינלאומיות ומנוהלת על ידי התאחדות הכדורגל של דרום אפריקה. 

ב-1991, עם סיום משטר האפרטהייד במדינה, הוחזרה הנבחרת רשמית לפיפ"א, ובמאי 1993 שיחקה את משחקה הראשון אי פעם. מהר מאוד הפכה דרום אפריקה לאחת הנבחרות המובילות באפריקה, וכבר באליפות היבשת הראשונה שבה השתתפה, היא סיימה במקום השני. במשך השנים, היא סיימה עוד שלוש פעמים כסגנית אלופת אפריקה, אך מעולם לא הצליחה לזכות בה. 

ב-2012, העפילה דרום אפריקה בפעם הראשונה בתולדותיה לאליפות בינלאומית מרכזית - טורניר הכדורגל של אולימפיאדת לונדון. היא שובצה בבית עם יפן, קנדה ושוודיה, וסיימה במקום האחרון עם נקודה אחת בלבד (תיקו מול יפן). ארבע שנים לאחר מכן, היא העפילה בפעם השנייה ברציפות לטורניר הכדורגל של המשחקים האולימפיים, שייערך הפעם בריו דה ז'ניירו.

==כל גביעי העולם==
*1991 – הושעתה מפיפ"א
*1995 עד 2015 - לא העפילה
*2019 – שלב הבתים
*2023 – שמינית גמר

==כל אליפויות אפריקה==
*1991 - הושעתה מפיפ"א
*1995 - 20x20px מקום שני
*1998 - שלב הבתים
*2000 - 20x20px מקום שני
*2002 - מקום רביעי
*2004 - שלב הבתים
*2006 - 20x20px מקום שלישי
*2008 - 20x20px מקום שני
*2010 - 20x20px מקום שלישי
*2012 - 20x20px מקום שני
*2014 - מקום רביעי
*2018 - 20x20px מקום שני

==קישורים חיצוניים==

* 

==הערות שוליים==

קטגוריה:דרום אפריקה: כדורגל
דרום אפריקה
כדורגל
קטגוריה:דרום אפריקה: ספורט נשים
נחל רבי ינאי

נַחַל רַבִּי יַנַּאי הוא נחל אכזב קצר בגליל העליון, מדרום לצפת.

ראשיתו של הנחל בשיפולי רמת רזים שמדרום מזרח לצפת, ברום של כ-700 מטרים מעל פני הים. מדרום לכביש 89 נעשה ערוץ הנחל לעמוק, והוא פונה לכיוון דרום מערב, בין צוקי רזים מצפון ובין הר עקביה מדרום. בהמשך, חובר הנחל אל נחל עכברה, למרגלות מצוק סלע עכברה.

בערוץ הנחל מצויים מעיין עין עקביה וציון קברו של עקביה בן מהללאל. שמו של הנחל הוא כשמו של האמורא מהדור הראשון רבי ינאי, שמוצאו לפי התלמוד הוא מעכברה הסמוכה.

==הערות שוליים==

קטגוריה:הגליל העליון: נחלים
קטגוריה:צפת: גאוגרפיה
גביע המדינה בכדורגל 1971/1972

גביע המדינה בכדורגל 1971/1972 הייתה התחרות ה-34 מאז היווסדה וה-19 לאחר קום מדינת ישראל. המשחקים החלו בספטמבר 1971 והסתיימו ב-26 בספטמבר 1972.

הפועל תל אביב ניצחה במשחק הגמר ובכך זכתה בגביע השמיני שלה.

==התוצאות==
===השלבים המוקדמים===
בשלב המוקדם השתתפו קבוצות של ליגה ג'. בסיבוב השישי לתחרות הצטרפו קבוצות של ליגה לאומית.

===שלבי הגמר===
הקבוצה שאירחה את המשחק במגרשה הביתי צוינה כראשונה בכל זוג.

הערה:
* הקבוצה שיחקה בליגת משנה.

==משחק הגמר==

==הערות שוליים==

קטגוריה:עונות בגביע המדינה בכדורגל
קטגוריה:1971 בישראל: כדורגל
קטגוריה:תחרויות כדורגל ב-1971
קטגוריה:1972 בישראל: כדורגל
קטגוריה:תחרויות כדורגל ב-1972
תוכי אדום-מצח

תוכי אדום-מצח או ג'רדין (שם מדעי: Poicephalus gulielmi) הוא מין של תוכיים קטנים שמוצאו מאפריקה. צבעו של תוכי אדום-מצח ירוק והוא ניזון מפירות, ירקות וגרעינים. לתוכי אדום-מצח שלושה תת-מינים ששונים בגודלם, צבעם ומקום תפוצתם.

רוב הניצוי של תוכי אדום-מצח ירוק כאשר קצוות הכנף כהות יותר ולעיתים שחורות, ורק בגלל זה השוליים הירוקים הקטנים בכל כנף. מבנה גופו חסון. בעל מקור גדול, שצבעו לבן וקצהו שחור. על מצחו יש "כתר" בצבע כתום-אדום ולעיתים גם על פנים הירכיים. חלקם הקדמי של הכנפיים בקצוות, אצל הצעירים הופעת הכתר מתחילה בגיל שנה ונמשכת לאורך שלוש שנים עד אשר הכתר נמשך לאורך כל הראש ולעיתים אף נראה ככיפה.

== תפוצה ומרחב מחיה ==
חי במערב ובמרכז אפריקה ביערות גשם בעיקר באגן הקונגו.

== מיון ==
* Poicephalus gulielmi gulielmi - תת-המין המכונה ג'רדין, על שם מתארו הראשון ויליאם ג'רדין (William Jardine). מצחו כתום. אנדמי לאזור נהר הקונגו, אך הובא על ידי האדם גם לאי פוארטו ריקו, שם הוא נפוץ גם כן.
* Poicephalus gulielmi fantiensis - מצחו כתום-אדום ויש לו כתמים כתומים בכנפיו והוא קטן יחסית לשני תת-המינים האחרים. אנדמי לליבריה וגאנה.
* Poicephalus gulielmi massaicus - מצחו אדום והוא די דומה במראהו לתת המין P. g. gulielmi. הוא נפוץ בהרי קניה וטנזניה (1,800–3,500 מטרים מעל לגובה פני הים).

==קישורים חיצוניים==

* 

== הערות שוליים ==

קטגוריה:טקסונים שתוארו בידי ויליאם ג'רדין
קטגוריה:תוכיים
קטגוריה:טנזניה: עופות
קטגוריה:בעלי חיים שתוארו ב-1849
קטגוריה:הרפובליקה הדמוקרטית של קונגו: עופות
גביע המדינה בכדורגל 1972/1973

גביע המדינה בכדורגל 1972/1973 הייתה התחרות ה-35 מאז היווסדה וה-20 לאחר קום מדינת ישראל. המשחקים החלו בספטמבר 1972 והסתיימו ב-20 ביוני 1973. סוכם שהחל משלב בו משתתפות קבוצות הליגה העליונה יערך מפגש כפול בין הקבוצות. החלטה זו לא נגעה למשחק הגמר.

הפועל ירושלים ניצחה במשחק הגמר ובכך זכתה בגביע הראשון שלה ובתואר הכדורגל הראשון של קבוצה מהעיר ירושלים.

==התוצאות==
===השלבים המוקדמים===
בשלב המוקדם השתתפו קבוצות של ליגה ג'. בסיבוב השישי לתחרות הצטרפו קבוצות של ליגה לאומית.

===שלבי הגמר===
הקבוצה שאירחה את המשחק הראשון במגרשה הביתי צוינה כראשונה בכל זוג.

הערה:
* הקבוצה שיחקה בליגת משנה.

==משחק הגמר==

==הערות שוליים==

קטגוריה:עונות בגביע המדינה בכדורגל
קטגוריה:1972 בישראל: כדורגל
קטגוריה:תחרויות כדורגל ב-1972
קטגוריה:1973 בישראל: כדורגל
קטגוריה:תחרויות כדורגל ב-1973
אלכס וסרמן

אלכס וסרמן (נולד ב-26 במרץ 1963 בסאו פאולו, ברזיל) הוא מלחין, מנצח, צ'לן ומרצה ישראלי.

== ביוגרפיה ==
אלכס וסרמן למד הלחנה באקדמיה ע"ש רובין בתל אביב עם פרופ' אבל ארליך ולימודי נגינה בצ'לו עם צבי הראל.

בתום לימודיו נסע להשתלם בניו יורק, סיים את לימודי התואר השני במנס קולג', שם למד הלחנה, צ'לו וניצוח עם דייוויד לואוב, פיטר ויילי, ומיכאל צ'רי, ולאחר מכן המשיך בלימודי הדוקטורט בבית הספר ג'וליארד. בזמן לימודיו בג'וליארד זכה במלגות ע"ש הנרי מנסיני ואלברט שזימראי, מלגת לימודים מטעם אוניברסיטת ייל ומלגת השתתפות בפסטיבל המוזיקה של אספן.

יצירותיו הוזמנו ובוצעו על ידי מיטב המבצעים בישראל, אירופה וארצות הברית, בהם רביעיית אביב, הוויולנית רבקה גולני, הצ'לן מרק ג'ונסון (רביעיית ורמיר), הצ'לן תום קריינס (שלישיית פיבודי), מקהלת האיחוד, מקהלת האקדמיה, אנסמבל סירנות, הסינפונייטה הישראלית באר שבע, התזמורת הפילהרמונית של אופולה בפולין, תזמורת נתניה הקאמרית הקיבוצית, הקאמרטה הישראלית ירושלים, התזמורת הסימפונית ירושלים, רביעיית אמרנט, אנסמבל סולני תל אביב ועוד.

כמו כן, בוצעו יצירותיו בקונצרטים קאמריים, ברדיו ובפסטיבלי מוזיקה שונים. בהם: אספן, נורפוק, הביאנלה למוזיקה עכשווית 2000, 2002, חג המוזיקה הישראלית, מוזיקה נובה, פסטיבל קול המוסיקה בגליל העליון, פסטיבל "צלילים במדבר", פסטיבל "קונטמפו", פסטיבל AIMS בספרד, קול המוסיקה וWQXR.

אלכס וסרמן ניצח על תזמורות נודעות. בשנת 1998 יסד את "האגודה למוזיקה קאמרית תל אביב", ומאז הוא משמש כמנהלה המוזיקלי, כמו כן, הוא מלמד ניצוח וקומפוזיציה בבית ספר "רימון" ומרצה בבית הספר למוסיקה בקריה האקדמית אונו.

עד שנת 2020 היה המנהל של מרכז המוזיקה רמת גן.

בשנת 2003 הקים את התזמורת הסימפונית רמת גן והיה מנצחה הקבוע ומנהלה המוזיקלי עד שנת 2020.

מספטמבר 2022 הוא משמש כמנצח של מקהלת בל קנטו של אורטוריו ירושלים.
באותה שנה התחיל לנהל את מרכז המוזיקה במתנ"ס תל מונד ובמקביל מנצח על מקהלת בית הספר רימון.

== קישורים חיצוניים ==

* [https://www.imi.org.il/%D7%90%D7%9C%D7%9B%D7%A1-%D7%95%D7%A1%D7%A8%D7%9E%D7%9F-%D7%94%D7%9E%D7%9B%D7%95%D7%9F-%D7%9C%D7%9E%D7%95%D7%A1%D7%99%D7%A7%D7%94-%D7%99%D7%A9%D7%A8%D7%90%D7%9C%D7%99%D7%AA אלכס וסרמן], באתר המכון למוסיקה ישראלית

* [https://www.youtube.com/@Wassermancomposer ערוץ היוטיוב של אלכס וסרמן]

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מנצחים ישראלים
קטגוריה:מנצחי מקהלות ישראלים
קטגוריה:מלחינים ישראלים במוזיקה הקלאסית
קטגוריה:צ'לנים ישראלים
קטגוריה:סגל הקריה האקדמית אונו: בית ספר למוסיקה
קטגוריה:בוגרי בית הספר למוזיקה ע"ש בוכמן-מהטה, אוניברסיטת תל אביב
קטגוריה:בוגרי בית הספר ג'וליארד
קטגוריה:ישראלים ילידי ברזיל
קטגוריה:ישראלים שנולדו ב-1963
תלקסינואי (ירח)

תלקסינאוי (ביוונית: Θελξινόη), הוא ירחו של כוכב הלכת הצדק.

תלקסינואי התגלה בשנת 2004 על ידי קבוצה של אסטרונומים מאוניברסיטת הוואי שבראשה עמד סקוט שפרד וקוטלג בשם S/2003 J 22.

קוטרו של תלקסינואי הוא 2 קילומטר והוא מקיף את צדק במרחק של 20,454,000 ק"מ ובזמן הקפה של 597.607 ימים.

תלקסינאוי בעל בהירות נראית של 23.5 ומסה של 1.5x10<sup>13</sup> ק"ג.

הירח קיבל את שמו הנוכחי, "תלקסינואי", בשנת 2005 על שם המוזה, בתו של זאוס מהמיתולוגיה היוונית. תלקסינאוי משתייך לקבוצת אננקה, על שמו של הירח אננקה. זו קבוצה של ירחי צדק המקיפים את צדק במרחק של בין 19.3 מיליון ק"מ ל-22.7 מיליון ק"מ.

קטגוריה:ירחי צדק
סיוורלד, אורלנדו

[[אריות ים בסיוולרד]]
סיוורלד אורלנדו (באנגלית: SeaWorld Orlando) הוא פארק שעשועים ופארק זואולוגי-ימי הממוקם באורלנדו, פלורידה. הפארק בבעלות חברת סיוורלד אנטאטיינמנט (SeaWorld Entertainment).

בשנת 2013 ביקרו בפארק כ-5.1 מיליון אנשים.

== מתחמי הפארק ==
סיוורלד הופרד לאזורים שונים, כל אחד מהם בעל נושא ייחודי: 
* נמל הכניסה: הכניסה הראשית של הפארק. נמל הכניסה מעוצב בעיצוב אופייני לפלורידה, ויש בו גינון טרופי ומגדלור.
* ים של הרדודים: אזור זה מציג תערוכות בעלי חיים רבות במים רדודים. אזור זה נועד לחקות את העיר קי וסט שבפלורידה.
* ים של אגדות: אזור זה, מוקדש למיתוסים מסתוריים וסיפורים על הים. באזור זה יש מתקנים רבים המדברים על העיר האבודה אטלנטיס: רכבת הרים המבוססת על האגדה, אקווריום בעלי חיים בסביבה שמעוצבת כמו העיר אטלנטיס.
* ים של קרח: אזור זה מעוצב סביב יבשת אנטארקטיקה. באזור קיימת אטרקציה בודדת בשם: "האימפריה של הפינגווין". הנסיעה במתקן זה היא בחושך, ועוקבים בה אחרי פינגווין צעיר במסע הביתה לאחר סערה קשה.
* ים של מסתורין: באזור זה ישנם בתי צפייה של כרישים מתחת למים. בנוסף, שוכן באזור זה גם תיאטרון וגן ים. 
* ים של כיף: אזור זה מיועד לילדים וכולל פעילויות שונות כגון: קיר טיפוס, רכבת הרים המיועדת לילדים קטנים.
* ים של כוח: אזור זה מודגש להופעות של ליויתנים מסוג "קטלן". בנוסף, אזור זה כולל מתקנים רבים הקשורים ללווייתנים. 
* ים התענוגות: המתחם מעוצב בסגנון "כפר ים בסגנון ים תיכוני" וכולל חנויות רבות ואת רוב מסעדות הפארק. אזור זה נפתח בשנת 2003.

== סערת טיליקוּם ובלאקפיש ==

=== טיליקוּם ===

טיליקוּם היה לויתן קטלן שנתפס בהיותו בן שנתיים והובל למספר גני חיות, אך לבסוף הגיע לפארק "" ולאחר מכן הועבר לסיוורלד אורלנדו. 

בשנת 1991, שחיינית בת 21 בשם קלטי בירן שעבדה במשרה חלקית בפארק, החליקה לתוך הבריכה בה שחה טיליקום. טיליקום, יחד עם שני קטלנים נוספים, הטביעו אותה למוות.<ref></ref> שנה לאחר מכן, טיליקום הועבר לפארק "סיוורלד אורלנדו".

בשנת 1999, מבקר בפארק בשם דניאל דיוקס נשאר בחשאי בשטח הפארק לאחר שעת הסגירה והגיע למיכל הקטלנים. בבוקר שלמחרת, גופתו נמצאה על גבו של טיליקום כשהיא פצועה וחבוטה. סיבת המוות הרשמית הייתה טביעה. 

בשנת 2010, מאלפת ימית בת 40 בשם נהרגה לאחר שבמהלך מופע, טיליקום לכד את זרועה בפיו וגרר אותה אל מתחת למים. סיבת המוות הייתה טביעה וטראומה פיזית.

הנהלת סיוורלד אורלנדו הכריזה על מותו של טיליקום ב-6 בינואר 2017 לאחר שנדבק בחיידק שפגע בריאותיו.

=== בלאקפיש ===

טיליקום היה "גיבור" הסרט התיעודי "בלאקפיש" משנת 2013. הסרט הכיל צילומי ארכיון של טיליקום וכן ראיונות עם מאלפים לשעבר בפארק סייוורלד אורלנדו, חוקרי לווייתנים ועדי ראייה. פיתוח הסרט החל לאחר מותה של דון בראנשו על ידי טיליקום במהלך מופע ימי בפארק. 

== קישורים חיצוניים ==

* 

==הערות שוליים==

קטגוריה:ארצות הברית: פארקי שעשועים
קטגוריה:אורלנדו
קטגוריה:ארצות הברית: אקווריומים
דיה (ירח)

דיה (נקרא גם Jupiter LIII) הוא ירחו של כוכב הלכת צדק.

דיה התגלה ב-5 בדצמבר 2000 על ידי סקוט שפרד, דייוויד ג'וויט, ויאנגה פרננדז מאוניברסיטת הוואי וקוטלג בשם S/2000 J 11.<div>את שמו הנוכחי, קיבל דיה ב-7 במרץ 2015 על שם דיה, בתו של דיוניסוס מהמיתולוגיה היוונית.
דיה בעל אלבדו של 0.04 ואקסצנטריות של 0.248.

דיה משתייך לקבוצת הירחים הימליה (בקבוצת הירחים הימליה נכללים הירחים: לדה, הימליה, ליסיתאה, אלרה, ודיה. קבוצת ירחים זו נקראת על שם הירח הימליה).

קוטרו של דיה 4 קילומטרים, והוא מקיף את צדק במרחק של 12 מיליון ק"מ ובזמן הקפה של 274 ימים.

==קישורים חיצוניים==

קטגוריה:ירחי צדק
גביע המדינה בכדורגל 1973/1974

גביע המדינה בכדורגל 1973/1974 הייתה התחרות ה-36 מאז היווסדה וה-21 לאחר קום מדינת ישראל. המשחקים החלו בספטמבר 1973 והסתיימו ב-12 ביוני 1974.

הפועל חיפה ניצחה במשחק הגמר ובכך זכתה בגביע השלישי שלה.

==התוצאות==
===השלבים המוקדמים===
בשלב המוקדם השתתפו קבוצות של ליגה ג'. בסיבוב השישי לתחרות הצטרפו קבוצות של ליגה לאומית.

===שלבי הגמר===
הקבוצה שאירחה את המשחק הראשון במגרשה הביתי צוינה כראשונה בכל זוג.

הערה:
* הקבוצה שיחקה בליגת משנה.

==משחק הגמר==

קטגוריה:עונות בגביע המדינה בכדורגל
קטגוריה:1973 בישראל: כדורגל
קטגוריה:תחרויות כדורגל ב-1973
קטגוריה:1974 בישראל: כדורגל
קטגוריה:תחרויות כדורגל ב-1974
אבץ (עיר מקראית)

אֶבֶץ (בסוף פסוק - אָבֶץ) הייתה עיר מקראית בנחלת שבט יששכר, הנזכרת פעם אחת בתנ"ך.

העיר נזכרת בספר יהושע ברשימת ערי בני שבט יששכר: .

חוקר המקרא אבל סבור כי שמה של העיר הקדומה השתמר בשם המעיין עין אלעבוץ שברמת סירין, בדרום מזרח הגליל התחתון. אתר זה נמצא כ-3 ק"מ מזרחית לתל רכש, המזוהה עם אנחרת המקראית, וכ-3 ק"מ דרומית לחורבות עין חדה המקראית.

בתרגום השבעים מובא שם העיר בצורה רבץ (מלשון מרבץ). מסיבה זו סובר ויליאם אולברייט שהשם בנוסח המסורה שובש וזוהי הגרסה המדויקת יותר.

==לקריאה נוספת==
* אנציקלופדיה מקראית - אוצר הידיעות על המקרא ותקופתו, הוצאת מוסד ביאליק, כרך א', עמ' 60.
 
==הערות שוליים==

קטגוריה:יישובי המקרא
קטגוריה:נחלת שבט יששכר
הר מסרבים

הר מסרבים הוא הר בגליל העליון, כקילומטר וחצי ממערב לצפת, המתנשא לרום של 656 מטרים מעל פני הים.

ממזרח להר עובר ערוצו התלול של נחל עמוד עליון, מצפון לו עובר נחל מירון, ומדרום וממערב לו עובר נחל שמאי.

בשיפוליו הצפוניים של ההר נמצא חניון נחל עמוד, ממנו יוצא שביל טיולים לאפיק ולמעיינות נחל עמוד, לצד תחנת המשטרה המנדטורית בעין תינה.

ההר קרוי על שם משמרת הכהונה יהויריב, אשר כונתה במקורות חז"ל גם מסרבי מרון על שם מתתיהו אבותם שסירב להקריב חזיר כקרבן בעירו מודיעין, ואשר מקום מושבה בתקופת המשנה היה במירון הסמוכה.

מסרבים
קטגוריה:מסלולי טיול
S/2003 J 12

S/2003 J 12 הוא ירחו של כוכב הלכת צדק והוא אחד מהירחים הקטנים ביותר במערכת השמש.

S/2003 J 12 התגלה בשנת 2003 על ידי אסטרונומים בהדרכת סקוט שפרד מאוניברסיטת הוואי וקוטלג בשם S/2003 J 12.

קוטרו של S/2003 J 12 הוא קילומטר אחד והוא מקיף את צדק במרחק של 17,883,000 ק"מ ובזמן הקפה של 489.72 יממות, בכיוון תנועה ההפוך לכיוון הסיבוב של צדק.

S/2003 J 12 בעל אלבדו של 0.04 ואקסצנטריות של 0.4920.

בניגוד לרוב ירחי צדק, S/2003 J 12 אינו משתייך לשום קבוצת ירחים.

==קישורים חיצוניים==

קטגוריה:ירחי צדק
אולם (יישוב תלמודי)

אוּלָם היה יישוב מתקופת התלמוד בגליל התחתון. היישוב מזוהה עם חורבת אולם שברמת סירין, בו נמצאו שרידי יישוב מתקופות שונות, בהם התקופה החשמונאית והביזנטית.

== אזכורי היישוב ==
היישוב נזכר בתלמוד הירושלמי: .

היישוב נזכר גם באונומסטיקון של אוסביוס מתחילת המאה ה-4 לספירה, שם נזכר יישוב בשם אולמה במרחק של 12 מיל ממזרח לציפורי.

== חורבת אולם ==
היישוב מזוהה כיום עם האתר ח'רבת עולם שברמת סירין, בדרום מזרח הגליל התחתון. 

בחורבה נערכו חפירות מקיפות בשנת 1966, ונמצאו בה שרידי בית כנסת, וכן מספר מוטיבים נוצריים, כנראה מתקופה מאוחרת יותר. כמו כן, נמצאו במקום מטבעות החל מהתקופה החשמונאית, המעידים על קדמוניותו של היישוב במקום.

לצד האתר נמצא מעיין עין אולם, המהווה מוקד לטיולים באזור.

==הערות שוליים==

קטגוריה:יישובים יהודיים בארץ ישראל בתקופת המשנה והתלמוד
קטגוריה:הגליל התחתון
קטגוריה:הגליל: מעיינות
קטגוריה:קצרמר ארכאולוגיה
קטגוריה:יישובים יהודיים בארץ ישראל בתקופת בית שני
יופורי

יופורי (נקרא גם Jupiter XXXIV) הוא ירח של כוכב הלכת צדק.

יופורי התגלה בשנת 2001 על ידי אסטרונומים מאוניברסיטת הוואי בהדרכת סקוט שפרד וקוטלג בשם S/2001 J 10.

קוטרו של יופורי הוא שני קילומטרים והוא מקיף את צדק במרחק של 19,088,000 ק"מ ובזמן הקפה של 538.780 יממות.

בשנת 2003, S/2001 J 10 קיבל את שמו יופורי על שם בתו של זאוס מהמיתולוגיה היוונית. 

יופורי משתייך לקבוצת הירחים אננקה, הקרויה על שם הירח אננקה. ירחיה של הקבוצה מקיפים את צדק במרחק של 19.3 עד 22.7 מיליון קילומטרים.

==קישורים חיצוניים==

קטגוריה:ירחי צדק
עדי ברקן

עדי ברקן (נולד ב-7 ביוני 1959) הוא צלם אופנה וסוכן דוגמנות ישראלי. נודע בין השאר בשל קמפיין שניהל בעד חקיקה האוסרת על העסקת דוגמניות הלוקות בתת-משקל ובאנורקסיה.

ברקן עבד ברחבי העולם כצלם אופנה כ-15 שנה (בשנות ה-80 וה-90), בלונדון, פריז וניו יורק.

בשנת 1997 נולדה לו בת.

ב-1998 חזר לישראל ופתח סוכנות דוגמנות משלו בתל אביב. בין השאר היה הסוכן של הדוגמניות סנדי בר, מורן אטיאס, שרי גבעתי, אור גרוסמן ואסתי גינצבורג. ב-2001 השיק את מגזין האופנה "ביקיני", שנסגר לאחר תקופה קצרה.

באחד מראיונותיו בטלוויזיה דיבר על ידידתו הילה אלמליח , דוגמנית שלקתה באנורקסיה, התמוטטה ואושפזה (בהמשך נפטרה, ב-2007, במשקל פחות מ-30 ק"ג), ובעקבות זאת קיבל טלפונים מנערות ונשים רבות שסבלו מאנורקסיה. הוא החל להעסיק דוגמניות רק לאחר הצגת בדיקות BMI תקינות, והפעיל ברחבי הארץ והעולם קמפיין הדוגל בכך. ב-2004 הגיש בכנסת הצעת חוק, בשיתוף חברת הכנסת ענבל גבריאלי, לפיה סוכנויות דוגמנות בישראל חייבות להשתמש בבדיקות BMI בעת העסקת דוגמניות, ולוודא שה-BMI אינו נמוך מ-18.5. בכך הפכה ישראל למדינה הראשונה בעולם המחוקקת חוק בתחום זה. המהלך נתמך על ידי משרד הבריאות.

ב-2005 הקים ברקן את "המרכז הישראלי לשינוי הרגלי אכילה", ששינתה לאחר מכן את שמה ל"סימפלי יו - פיקוח על תפיסת דימוי הגוף. העמותה מספקת מענה לפניות סביב מצוקה הקשורה לדימוי גוף נמוך והפרעות אכילה. בנובמבר 2013 השיק את הקמפיין "Simply You" ("פשוט את"), במטרה להעלות את המודעות להשפעת תעשיית האופנה על דימוי הגוף. בין השאר הועלה במסגרת הקמפיין סרטון שעורר מחלוקת, שהשווה בין צילומי דוגמניות אנורקטיות לבין צילומים מתקופת השואה.

ב-2012 תרם לחקיקה בכנסת של "חוק הגבלת משקל בתעשיית הדוגמנות", בשיתוף חברת הכנסת רחל אדטו.

באוקטובר 2017 השתתף ברקן בסדרת הריאליטי The Fashion Hero ושימש כצלם ומנטור בתוכנית.

ב-2017 פרסם כתב הארץ עידו אפרתי ביקורת נגד ברקן, בה נטען כי האופן בו הוא מגדיר את מרבית מקרי האנורקסיה כ"אנורקסיה חברתית-תרבותית" בלבד ללא התייחסות לגורמי מצוקה מורכבים אחרים, והשיטות בהן הוא מנסה לסייע לנשים ולנערות עם הפרעות אכילה המנוגדות לשיטות של הממסד הרפואי והמדעי, פוגעים בתהליך השיקום של המטופלות. ב-2019 הגיש ברקן תביעת לשון הרע נגד עיתון "הארץ" והכתב עידו אפרתי על הכתבה.

ב-2023 השתתף בצילומים של עונה נוספת של סדרת הריאליטי The Fashion Hero.

ב-2024 הגיש ברקן תביעת לשון הרע נגד הכתבת יולן כהן, העורך אבי וייס, חברת החדשות ושידורי קשת על כתבה שפרסמו ב-2019 בתוכנית חסכון.

==קישורים חיצוניים==

* 
* [http://simply-you.org/ אתר עמותת סימפלי יו]
* 
* 
* 

==הערות שוליים==

קטגוריה:צלמים ישראלים
קטגוריה:פעילים חברתיים ישראלים
קטגוריה:סוכני דוגמנים ישראלים
קטגוריה:צלמי אופנה ישראלים
קטגוריה:בוגרי כפר הנוער כפר גלים
קטגוריה:ישראלים שנולדו ב-1959
רמת סירין

רמת סירין (נקראת גם רמת יבנאל בחלק מהמקורות) היא רכס מוארך בדרום-מזרח הגליל התחתון.

== גאוגרפיה ==
הנקודה הגבוהה ביותר ברכס נמצאת במצפה אלות, ברום של 368 מטרים מעל פני הים. כמו כן, בולט ברכס מצפה נח כנרתי, הנמצא בגובה 264 מטר מעל פני הים.

הרכס תחום ממזרח בעמק הירדן, בדרום בערוצו התלול של נחל תבור, ובצפון בנחל יבנאל ובנחל ימה שבבקעת יבנאל. בקצהו המזרחי של הרכס נמצא מצפה אלות, ממנו תצפית לעבר יישובי עמק הירדן והכנרת. שמו של הרכס נגזר משמה של חורבת סירין הנמצאת בו, שבה אותרו שרידי בית כנסת מתקופת התלמוד.

לאורך שיפולי הרכס נמצאים מספר אתרים ארכאולוגיים, בעיקר מתקופת התלמוד, ובהם חורבת עין חדה, חורבת אולם, חורבת אדמות וחורבת שרונה.

בשנת 2009 הוצגה תוכנית להקמת טורבינות רוח בשטחה של הרמה, אשר זכתה להתנגדויות. באפריל 2016 החלה לפעול חוות רוח סירין ובה כאחת עשרה טורבינות רוח.

== קישורים חיצוניים ==

==הערות שוליים==

קטגוריה:הגליל התחתון: הרים
קטגוריה:מסלולי טיול
קטגוריה:קצרמר ארכאולוגיה
דארל דוגלאס

דארל רוברט דוגלאס (בהולנדית: Darl Robert Douglas; נולד ב-5 באוקטובר 1979 בפרמריבו שבסורינאם) הוא כדורגלן עבר הולנדי ששיחק בעמדת קיצוני הימני.

== קריירה ==
עבדי נולד בפרמריבו שבסורינאם, והעביר את ילדותו בהולנד. החל לשחק באקדמית הנוער של DWS, ולאחר מכן עבר לאקדמית הנוער של אייאקס אמסטרדם.

בעונת הושאל דוגלאס לר.ב.ס רוזנדאל, ששיחקה בליגת העל ההולנדית. ב-20 באוגוסט 2000 ערך את הופעת הבכורה שלו במועדון, כששיחק 90 דקות בהפסד 3-2 לניימכן במסגרת המחזור הראשון בליגה. בסך הכל ערך 13 הופעות ליגה במועדון. לקראת עונת הושאל להארלם לשנתיים מליגת המשנה ההולנדית, בהן ערך 65 הופעות ליגה והבקיע 11 שערים.

לקראת עונת חתם דוגלאס בהראקלס אלמלו, גם היא מליגת המשנה ההולנדית. ב-9 באוגוסט 2003 ערך את הופעת הבכורה שלו במועדון, כששיחק 90 דקות בניצחון 5-1 על המועדון החובבי קוויק בויס במסגרת הסיבוב הראשון של הגביע ההולנדי. ב-22 באוגוסט 2003 ערך את הופעת הבכורה שלו במועדון במסגרת הליגה, כששיחק 90 דקות בהפסד 4-2 לאפלדורן במסגרת המחזור השני. באותו משחק הבקיע את שער הבכורה שלו במועדון, שער בדקה ה-3. הוא ערך 33 הופעות ליגה, בהן הבקיע 9 שערים.

בסוף העונה עבר דוגלאס לאוטרכט מליגת העל ההולנדית בהעברה חופשית. כבר בעונתו הראשונה במועדון הפך להיות שחקן הרכב קבוע, כששיחק ב-32 משחקים מתוך 34. ב-14 באוגוסט 2004 ערך את הופעת הבכורה שלו במועדון, כששיחק 90 דקות בהפסד 3-2 לנאק ברדה במסגרת המחזור הראשון בליגה. ב-29 באוגוסט 2004 הבקיע את שער הבכורה שלו במועדון, שער בדקה ה-20 בתיקו 1-1 נגד אייאקס אמסטרדם במסגרת המחזור השלישי בליגה. ב-16 בספטמבר 2004 ערך את הופעת הבכורה שלו בגביע אופ"א, כששיחק 90 דקות בניצחון 4-0 על יורגודן במסגרת הסיבוב הראשון לעונת . הוא שיחק בכל ששת משחקי הקבוצה במפעל, עד להדחתה של אוטרכט בשלב הבתים עם 4 הפסדים ב-4 משחקים. דוגלאס הבקיע שני שערים בשלב הבתים, אחד נגד דניפרו דניפרופטרובסק ואחד נגד אוסטריה וינה. בעונתו הראשונה הבקיע 3 שערי ליגה. בעונתו השנייה במועדון ערך 26 הופעות ליגה והבקיע שער אחד. בעונת שיחק במועדון במשך חצי עונה, בה ערך 11 הופעות מבלי להבקיע.

בינואר 2007 עבר דוגלאס למאריטימו מליגת העל הפורטוגלית, בה שיחק במועדון במשך חצי עונה. ב-4 בפברואר 2007 ערך את הופעת הבכורה שלו במועדון, כשנכנס כמחליף בדקה ה-65 בתיקו 1-1 נגד פאסוס די פריירה במסגרת המחזור ה-17 בליגה. ב-11 במרץ 2007 הבקיע את שער הבכורה שלו במועדון, שערו היחידי במשך חצי עונה, שער בדקה ה-85 בהפסד 2-1 לפורטו במסגרת המחזור ה-21 בליגה. בסך הכל ערך 13 הופעות ליגה במועדון.

בעונת חזר דוגלאס להולנד ושיחק בוילם II מהליגה הבכירה, אליה עבר בהעברה חופשית. ב-16 בספטמבר 2007 ערך את הופעת הבכורה שלו במועדון, כשנכנס כמחליף בדקה ה-51 בהפסד 3-1 לטוונטה במסגרת המחזור הרביעי בליגה. ב-22 בינואר 2008 הבקיע את שער הבכורה שלו במועדון, שערו היחידי בעונת , שער בדקה ה-90 בניצחון 4-0 על ויטסה ארנהם במסגרת המחזור ה-21 בליגה, לאחר שנכנס כמחליף בדקה ה-72. הוא ערך 16 הופעות ליגה במועדון.

בתום עונת חזר דוגלאס להראקלס אלמלו, שעד לחזרתו העפילה לליגת העל ההולנדית, בהעברה חופשית. הוא שיחק במועדון במשך 4 עונות, בהן ערך 114 הופעות ליגה והבקיע 8 שערים. בתום עונת , כשהוא בן 32, פרש דוגלאס ממשחק פעיל.

== קישורים חיצוניים ==

קטגוריה:קשרי כדורגל הולנדים
קטגוריה:כדורגלנים הולנדים
קטגוריה:כדורגלני הארלם
קטגוריה:כדורגלני הראקלס אלמלו
קטגוריה:כדורגלני אוטרכט
קטגוריה:כדורגלני מאריטימו
קטגוריה:כדורגלני וילם II
קטגוריה:הולנדים שנולדו ב-1979
ספארי KIDS

ספארי KIDS היה ערוץ טבע ישראלי המיועד לילדים ונוער בגילאי 7–17. הערוץ, אשר החל לשדר ב-18 ביוני 2012 והסתיים לשדר ב-2013, נמצא בבעלות משותפת של טלית תקשורת ו-HOT ועוסק בטבע ובעולם בעלי החיים. בערוץ משודרות סדרות עבר שדובבו מחדש כמו "מופע החיות" ("המופע של מוח וסרח") ו"חיות מדהימות" ("הנרי והעולם המופלא").

== סדרות עיקריות ==
* חי וזארה (אד ואפה בחידוש)
* קמי בעולם האמיתי (סדרת ספין אוף לקמי)
*מופע החיות (המופע של מוח וסרח בחידוש דיבוב העונה השלישית)
* חיות מדהימות (הנרי והעולם המופלא בחידוש)
* ספריית הסרטים של אמא מירבל (מאמא בסוואנה בחידוש)
* בג'ונגל של רוי בוי (משודרת בעבר בערוץ ג'וניור ובערוץ כוכבי הילדים ובהווה בערוץ הכוכבים)
* הפלא שבחיות הפרא (פרא עולמי בחידוש)

== הערות שוליים ==

קטגוריה:ערוצי טלוויזיה ישראליים לילדים
קטגוריה:HOT: ערוצים
קטגוריה:ערוצי טלוויזיה ישראליים שנסגרו
מחתרת מזג האוויר (אתר אינטרנט)

מחתרת מזג האוויר (אנגלית: Weather Underground) היא חברה המספקת שירות חיזוי מטאורולוגי מסחרי בזמן אמת אודות תנאי מזג האוויר. שם החברה נגזר מקבוצה רדיקלית בעלת שם זהה שהוקמה בשנות ה-60 באוניברסיטת מישיגן. השירות מספק דיווחים עדכניים מרחבי העולם באתר האינטרנט שלו, וכן בעיתונים ובאתרי אינטרנט שונים. אתר האינטרנט של מחתרת מזג האוויר זמין בשפות רבות, ויש לו גם גרסה בתשלום הכוללת מידע מורחב ונקי מפרסומות. הבעלות על חברת מחתרת מזג האוויר נתונה בידי ערוץ מזג האוויר שרכש אותו בשנת 2012. הנכסים הטכנולוגיים והדיגיטליים של ערוץ מזג האוויר עצמו נרכשו בשנת 2016 על ידי חברת IBM.

==היסטוריה==
מחתרת מזג האוויר הוקמה בסן פרנסיסקו בשנת 1995 כשלוחה טכנולוגית של מסד נתוני מזג האוויר האינטרנטי של אוניברסיטת מישיגן. הממשק הטכנולוגי הראשוני פותח בשנת 1991 על ידי ג'ף מסטרס (Jeff Masters) שהיה באותה העת דוקטורנט למטאורולגיה באוניברסיטה, ובהנחייתו של פרופסור פרי סמסון. מסטרס משמש גם כיום כסמכות המקצועית העליונה לנושאי מטאורולגיה. הפיתוח איפשר הצגת נתוני מזג אוויר בזמן אמת מרחבי העולם. בשנת 1993 הורחב הפיתוח הטכנולוגי כך שיתאפשר לשלב אותו באמצעות האינטרנט במערכת החינוך. בנוסף, פותחה מערכת לתצוגה גרפית ידידותית של המידע שזכתה בפרסים רבים.

בשנת 1995 הופרדה חברת מחתרת מזג האוויר מן האוניברסיטה והחלה לספק מידע לעיתונות המודפסת בנוסף למידע באתר האינטרנט. בשנת 2005 החלה החברה לספק מידע לגופים גדולים העוסקים בהפצת מידע כגון, AP, העיתון סן פרנסיסקו כרוניקל ומנוע החיפוש של גוגל.

גם לאחר רכישת החברה על ידי ערוץ מזג האוויר בשנת 2012 נשמרה עצמאות האתר שלה. אתרים לניטור תנועה ברשת האינטרנט מדרגים את אתר מחתרת מזג האוויר כשני הנצפה ביותר בעולם בתחום זה.

==שירותים==
המידע המטאורולוגי לגבי מיקומים בארצות הברית נשאב מנתוני השירות המטאורולוגי הלאומי האמריקני. המידע לגבי מיקומים ברחבי העולם מתקבל מכ-100,000 תחנות של צופים עצמאיים המפעילים תחנת מזג אוויר אישית אוטומטית. 

מערכות האתר מעבדות את הנתונים, וממקמות את המידע הנאסף על גבי מפות גוגל לצורך המחשה, בנוסף למידע מפורט בתצוגה ידידותית במיוחד. האתר מאפשר גישה לתחזית רדיו אינטרנטית המופצת על ידי מינהל האטמוספירה והאוקיינוסים האמריקני. אתר מחתרת מזג האוויר נכלל כתוסף לדפדפן גוגל כרום וכן למכשירי אייפון ואנדרואיד. 

בנוסף לנתונים ומידע טכני מספקת מערכת האתר גם סקירות מקצועיות בנושאי מזג האוויר ונושאים קרובים ומשיקים לתחום על ידי מומחים. האתר מחתרת מזג האוויר מאפשר גם לגולשים ניהול בלוגים אישיים בנושאים דומים.

==קישורים חיצוניים==
* 
* https://news.engin.umich.edu/2017/02/wunderground-com-democratizing-weather/
* 

קטגוריה:מטאורולוגיה
קטגוריה:אתרי אינטרנט